CELEX: 32013D0041
Language: et
Date: 2013-01-11 00:00:00
Title: 2013/41/ÜVJP: Poliitika- ja julgeolekukomitee otsus EUCAP NESTOR/1/2013, 11. jaanuar 2013 , Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) panustajate komitee asutamise kohta

23.1.2013   
            
            
               ET
            
            
               Euroopa Liidu Teataja
            
            
               L 20/50
            
         
      POLIITIKA- JA JULGEOLEKUKOMITEE OTSUS EUCAP NESTOR/1/2013,
   11. jaanuar 2013,
   Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) panustajate komitee asutamise kohta
   (2013/41/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR), (1) eelkõige selle artikli 10 lõiget 3,
   ning arvestades järgmist:
   
               (1)
            
            
               Vastavalt otsuse 2012/389/ÜVJP artikli 10 lõikele 3 volitab nõukogu poliitika- ja julgeolekukomiteed tegema asjakohaseid otsuseid pakutava toetuse vastuvõtmise kohta ning moodustama panustajate komitee.
            
         
               (2)
            
            
               15.-16. juunil 2001. aastal Göteborgis toimunud Euroopa Ülemkogu kohtumise järeldustega kehtestati kolmandate riikide politseimissioonidesse panustamise juhtpõhimõtted ja kord. Nõukogu kiitis 10. detsembril 2002 heaks dokumendi „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”, millega täiendati korda kolmandate riikide osalemiseks kriisiohjamise tsiviiloperatsioonides, sealhulgas panustajate komitee loomiseks.
            
         
               (3)
            
            
               Panustajate komitee peaks toimima foorumina, kus missiooni toetavate kolmandate riikidega arutatakse kõiki EUCAP NESTORi juhtimisega seonduvaid probleeme. Poliitika- ja julgeolekukomiteel, mis teostab EUCAP NESTORi üle poliitilist kontrolli ja strateegilist juhtimist, tuleb võtta arvesse panustajate komitee seisukohti,
            
         ON VASTU VÕTNUD KÄESOLEVA OTSUSE:
   Artikkel 1
   Asutamine
   1.   Käesolevaga asutatakse Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) panustajate komitee.
   2.   Panustajate komitee pädevus on sätestatud dokumendis „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”.
   Artikkel 2
   Koosseis
   1.   Panustajate komitee liikmeteks on:
   
               —
            
            
               kõigi liikmesriikide esindajad ning
            
         
               —
            
            
               missioonis osalevate ja missiooni toetavate kolmandate riikide esindajad.
            
         2.   Samuti võib panustajate komitee koosolekutest osa võtta Euroopa Komisjoni esindaja.
   Artikkel 3
   Teave missiooni juhilt
   Panustajate komitee saab regulaarselt teavet missiooni juhilt.
   Artikkel 4
   Eesistuja
   Panustajate komitee eesistujaks on liidu välisasjade ja julgeolekupoliitika kõrge esindaja või tema esindaja.
   Artikkel 5
   Koosolekud
   1.   Eesistuja kutsub panustajate komitee regulaarselt kokku. Kui asjaolud seda nõuavad, võib eesistuja algatusel või mõne liikme taotlusel kutsuda kokku erakorralise koosoleku.
   2   Eesistuja saadab eelnevalt välja esialgse päevakorra ja koosolekuga seotud dokumendid. Eesistuja vastutab panustajate komitee arutelude tulemuste edastamise eest poliitika- ja julgeolekukomiteele.
   Artikkel 6
   Konfidentsiaalsus
   1.   Panustajate komitee koosolekute ja menetluste suhtes kohaldatakse vastavalt nõukogu 31. märtsi 2011. aasta otsusele 2011/292/EL (ELi salastatud teabe kaitseks vajalike julgeolekueeskirjade kohta) (2) nõukogu julgeolekueeskirju. Eelkõige peab panustajate komitee esindajatel olema nõuetekohane juurdepääsuluba.
   2.   Panustajate komitee arutelude suhtes kehtib ametisaladuse hoidmise kohustus, välja arvatud juhul, kui panustajate komitee on ühehäälselt teisiti otsustanud.
   Artikkel 7
   Jõustumine
   Käesolev otsus jõustub selle vastuvõtmise päeval.
   
      Brüssel, 11. jaanuar 2013
      
         
            Poliitika- ja julgeolekukomitee nimel
         
         
            eesistuja
         
         O. SKOOG
         
      
   
   
      (1)  ELT L 187, 17.7.2012, lk 40.
   
      (2)  ELT L 141, 27.5.2011, lk 17.